**MUNICIPIUL SATU MARE**

**PRIMARUL MUNICIPIULUI**

**Nr.** 20575/27.03.2023

Kereskényi Gábor, primar al municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind aprobarea Actului adițional nr. 13 la Contractul de delegare a gestiunii serviciilor publice de alimentare cu apă şi de canalizare nr.12.313/19.11.2009, proiect în susținerea căruia formulez următorul

**REFERAT DE APROBARE**

Apaserv Satu Mare S.A. este o societate înfiinţată şi aflată sub coordonarea şi autoritatea Consiliului Local al Municipiului Satu Mare. Potrivit Actului constitutiv al societăţii aprobat prin Hotărârea Consiliului Local Satu Mare, Municipiul Satu Mare este acţionar majoritar (648.234 acţiuni, reprezentând 93,68436874 % din capitalul social).

Prin prezentul proiect de hotărâre supus analizei și aprobării Dvs, autoritatea executivă în baza raportului înregistrat cu nr. 3276/27.02.2023 întocmit de Apaserv Satu Mare S.A. , propune încheierea unui act adițional la Contractul de delegare a gestiunii serviciilor publice de alimentare cu apă şi de canalizare nr.12.313/19.11.2009. Prin Actul adițional nr. 13 la Contractul de delegare sunt aduse modificări la valorile redevenței, la nivelul pierderilor de apă pentru operatorul Apaserv Satu Mare S.A. conform Hotărârii A.D.I. nr. 4/22.02.2023 și se actualizează Listele bunurilor proprietate publică și privată, aferente serviciilor delegate și care sunt transmise spre folosință Apaserv Satu Mare S.A. pe durata contractului de delegare aferente: U.A.T. Crucișor, U.A.T. Livada, U.A.T. Medieșu Aurit, U.A.T. Socond, U.A.T. Terebești, respectiv, introducerea ca anexă a Listei bunurilor de retur ale U.A.T. Racșa.

Față de cele expuse mai sus, în acord cu prevederile art. 19 alin. (1) lit. j) din Actul Constitutiv al Apaserv Satu Mare SA potrivit cărora ”.... aprobarea clauzelor şi modificărilor Contractului de Delegare a gestiunii Serviciilor” se realizează de AGA,

În aplicarea prevederilor art. 132 din Codul administrativ, aprobat prin OUG nr. 57/2019 ” ….Comunele, orașele și municipiile sunt reprezentate de drept în adunările generale ale asociațiilor de dezvoltare intercomunitară și în adunările generale ale operatorilor regionali și locali de către primari. Primarii pot delega calitatea lor de reprezentanți ai unităților administrativ-teritoriale în adunările generale viceprimarilor, administratorilor publici, precum și oricăror alte persoane din aparatul de specialitate al primarului sau din cadrul unei instituții publice de interes local….”,

Raportat și la domeniul de competență al Consiliului Local care potrivit Codului administrativ aprobat prin OUG nr. 57/2019 cu modificările și completările ulterioare, exercită în numele unității administrativ teritoriale, toate drepturile și obligațiile corespunzătoare participațiilor deținute la societăți, în condițiile legii și asigură potrivit competențelor cadrul necesar pentru furnizarea serviciilor de interes public local, alimentarea cu apă, canalizarea și epurarea apelor uzate, colectarea, canalizarea și evacuarea apelor pluviale,

Supun spre analiză și aprobare Consiliului Local al Municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**

Haiduc Dan/2 ex.